Han flyttet tilbake til Nord-Makedonia i 2018, og flyttet tilbake til hjembyen Strumica. Han har utgitt tre singler: «Gjerdan» «Patuvam» og «Mojata Ulica» . Han holdt sin første solokonsert for fulle hus hjemme i Strumica i november 2019. Tidligere samme år var han støttevokalist for Tamara Todevska under Eurovision Song Contest. 15. januar året etter kunngjorde makedonsk fjernsyn at Garvanliev skulle representere hjemlandet i Eurovision Song Contest 2020 i Rotterdam. Han skulle ha deltatt med låten «You». På grunn av koronavirusutbruddet i Europa vinteren 2020 så EBU seg imidlertid nødt til å avlyse konkurransen for å hindre spredning av koronaviruset SARS-CoV-2 og den medfølgende sykdommen covid-19.